n. एक राक्षस । यह मधुकैटभों का पुत्र, एवं ‘उदकाराक्षस’ था [म.व.१९५.१] । देवताओं एवं हिरण्याक्ष राक्षस के युद्ध में, यह हिरण्याक्ष के पक्ष में शामिल था [पद्म सु.६५] । उज्जालक नामक वालुकामय प्रदेश में खुद अपने को वालूका में दबा कर यह रहता था । इसकी तपस्या से संतुष्ट हो कर, ब्रह्मदेव ने इसे अवध्वत्व प्रदान किया । उस वरदान से उन्मत्त हो कर, यह सबको सताने लगा । सूर्यवंशीय कुवलाश्व राजा के पुत्रों को इसने दग्ध किया । फिर उत्तंक ऋषि की प्रेरणा से कुवलाश्व ने इसका वध किया [वायु. ८८];[ विष्णुधर्म. १.१६];[ ब्रह्मांड. ३.६३.३१];[ ब्रह्म.७.५४.८६];[ विष्णु.४.२];[ ह. वं.१.११];[ भा.९.६]; कुवलाश्व देखिये । इस अररु का पुत्र भी कहा गया है [ब्रह्मांड.३.६.३१] ।